proxectonos/corpus_dominio_legal_administrativo_tmp huggingface dataset:
EXPEDIENTE DE MODIFICACIÓN DOPRESUPOSTO XERAL
ADMINISTRACIÓN LOCAL — Municipal — Baiona (Presupostos e cadros de persoal, 02/09/2019)

Aprobado inicialmente por el Pleno del Ayuntamiento de Baiona en sesión de 24 de julio de 2019 el expediente de modificación del Presupuesto General del Concello de Baiona para 2018, prorrogado para 2019, Finalizado o trámite de exposición pública do expediente do Orzamento Xeral do Concello de Baiona para 2018, prorrogado para 2019, mediante transferencia de crédito nº 06/2019 (modificación nº 15/19), entre aplicacións orzamentarias de diferente área de gasto, por importe de 205.000 € e que foi aprobado polo Pleno de Corporación en sesión celebrada o día 24 de xullo de 2019, publicado no BOP nº 147 do 2 de agosto de 2019, sen que se presentaron reclamacións ao mesmo, considérase definitivamente aprobado, segundo o disposto no artigo 169.1 do R. D. Lexislativo 2/2004 do 5 de marzo, polo que se aproba o Texto Refundido da Lei Reguladora das Facendas Locais e o 20.1 do R. D 500/90 do 20 de abril. En cumprimento do artigo 169.3 do R. D. Lexislativo 2/2004 faise público o resumo por Capítulos do Estado de Gastos do Orzamento Xeral de 2018, tal como quede unha vez contabilícese o citado expediente. Ao tratarse dunha modificación cualitativa, non afecta o Estado de Ingresos. O que se fai público para xeral coñecemento e efectos En Baiona, na data sinalada no marxe deste documento asinado electronicamente. O alcalde Carlos Gómez Prado
EXPEDIENTE IN407A 2019/199-4). CONCESIÓN AUTORIZACIÓN A UFD DISTRIBUCIÓN ELECTRICIDAD, S. A., DE CONSTRUCCIÓN ELÉCTRICA NO CONCELLO DE VIGO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 16/12/2019)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente en dereito. Pontevedra, 28 de novembro de 2019 O xefe territorial Ignacio Rial Santomé
EXPOSICIÓN DA CONTA XERAL
ADMINISTRACIÓN LOCAL — Municipal — Mancomunidade do Salnés (Presupostos e cadros de persoal, 02/05/2019)

Formulada e rendida a Conta Xeral do Orzamento desta Mancomunidade correspondente ao exercicio económico de 2018, e informada pola Comisión Especial de Contas, en sesión celebrada o día 11 de abril de 2019, exponse ao público na Secretaría desta entidade cos documentos que a xustifican, por prazo de quince días hábiles, contados dende a publicación deste edicto no Boletín Oficial da Provincia, para que poida ser examinada e formularse os reparos e observacións que se estimen pertinentes, durante dito prazo de exposición e os oito seguintes, de conformidade co disposto no artigo 212.3 do Real Decreto Lexislativo 2/2004, de 5 de marzo, Texto Refundido da Lei Reguladora das facendas Locais. Cambados, a 15 de abril de 2019.—O Presidente, Gonzalo Durán Hermida
RESOLUCIÓN ALCALDÍA DE DESIGNACIÓN DO PRESIDENTE E VICEPRESIDENTES DAS COMISIÓNS INFORMATIVAS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 26/07/2019)

Con data 12.07.19 a Alcaldía ditou a seguinte Resolución: Mediante Resolución de data 4.07.2019, esta Alcaldía acordou o nomeamento dos membros da Comisións Informativas e a data da sesión constitutiva na que propoñerían ao Alcalde, na súa condición de de Presidente nato de todas elas, o nomeamento dun Presidente/a efectivo e dun Vicepresidente/a previa a súa elección realizada no seu seo. Despois de producirse no seo destas, o día 5.07.19, a elección dos membros corporativos que se propoñen para desempeñar a presidencia efectiva das respectivas Comisións, e a vista da proposta destas, de conformidade co disposto no artigo 21.3 da Lei 7/85 de 2 de abril e artigo 38. d) e 125 do Real Decreto 2568/86, de 28 de novembro, resolvo: PRIMEIRO: A Comisión de Fomento, Servizos, Patrimonio e Contratación ditaminará os asuntos referentes ás materias citadas, será Presidente e Vicepresidente, respectivamente, os seguintes membros: SEGUNDO: A Comisión de Orzamentos e Facenda ditaminará os asuntos referentes ás materias citadas, tamén actuará como Comisión Especial de Contas, será Presidente e Vicepresidente, respectivamente, os seguintes membros: TERCEIRO: A Comisión de Organización Municipal, Seguridade, Dinamización Administrativa e I+D ditaminará os asuntos referentes ás materias citadas, será Presidente e Vicepresidente, respectivamente, os seguintes membros: CUARTO: A Comisión de Benestar Social, Igualdade, Normalización Lingüística, Distritos e Participación Cidadá ditaminará os asuntos referentes ás materias citadas, será Presidente e Vicepresidente, respectivamente, os seguintes membros: QUINTO: A Comisión de Patrimonio Histórico, Cultura, Educación e Xuventude, ditaminará os asuntos referentes ás materias citadas, será Presidente e Vicepresidente, respectivamente, os seguintes membros: SEXTO: A Comisión de Medio Ambiente, Cíes Patrimonio da Humanidade, Parques, Festas, Turismo e Depor tes ditaminará os asuntos referentes ás materias citadas, será Presidente e Vicepresidente, respectivamente, os seguintes membros: SÉTIMO: A Comisión de Economía, Empresa, Proxectos, Emprego e Comercio ditaminará os asuntos referentes ás materias citadas, será Presidente e Vicepresidente, respectivamente, os seguintes membros: OITAVO: Dar traslado desta Resolución aos Voceiros/a dos grupos municipais ao obxecto de que a comuniquen e trasladen aos concelleiros citados. NOVENO: Da presente Resolución darase conta de forma individualizada ó Pleno da Corporación ós efectos de que quede enterado da mesma. DÉCIMO: Publicar esta Resolución no Boletín Oficial da Provincia (BOP) e no taboleiro de editos do Concello e na súa páxina web. SGF Data e sinatura dixital O Alcalde Abel Caballero Álvarez
ACORDO PLENARIO DEDICACIÓNS EXCLUSIVAS E PARCIAIS
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 23/08/2019)

O Pleno do Concello, en sesión extraordinaria que tivo lugar en data 10.07.2019, adoptou, entre outros, o seguinte acordó; Correspóndelle ao Pleno da Corporación Municipal a determinación do número, tipoloxía e retribucións das dedicacións exclusivas ou parciais que desempeñen os membros da Corporación Municipal de acordo co disposto nos artigos 74 e 75 da Lei 7/85, de 02 de abril, reguladora das bases de réxime local, artigo 7 da Carta europea de autonomía local e 28 e seguintes do Regulamento orgánico municipal Advertida a necesidade do réxime de dedicacións dos membros da Corporación Municipal proposto e tendo en conta que as ditas dedicacións ao cargo obriga aos concelleiros a abandonar total ou temporalmente as súas actividades remuneradas para dedicarse axeitadamente ás tarefas de goberno que se propón. Considerando o disposto nos artigos relacionados no parágrafo primeiro da presente proposta e no artigo 30 do Regulamento orgánico municipal, pola presente propoño ao Pleno da Corporación Municipal a adopción do seguinte acordo: Primeiro.— Recoñecer as seguintes dedicacións exclusivas: A retribución anterior dividirase en catorce pagas, das que doce serán con devengo mensual e dúas devengaranse nos meses de xuño e decembro e terá efecto dende a adopción do presente acordo. Segundo.— Recoñecer as seguintes dedicacións parciais no desenvolvemento dos cargos coas seguintes características: A dedicación mínima de cada un dos cargos que o exercen con dedicación parcial, en termos porcentuais, fíxase tomando como 100% a dedicación exclusiva do cargo de Tenente Alcalde, sendo esta última equivalente á xornada de traballo do persoal de oficinas ao servizo do Concello de Gondomar. As horas concretas de desempeño das dedicacións parciais determinaranse pola Alcaldía en función das necesidades da Corporación. Así mesmo, os concelleiros que desenvolvan os seus cargos con dedicación exclusiva e parcial terán dereito a percibi-las indemnizacións por razón do servizo a que se refire a base de execución 27ª, nembargantes, non percibirán indemnización pola asistencia efectiva ás sesión dos órganos colexiados da Corporación. As percepcións de retribucións polo desenvolvemento de cargos con dedicación exclusiva e parcial será incompatible con calquera outra retribución con cargo aos fondos públicos, así como coa derivada do exercizo doutras actividades nos termos sinalados na lei 53/84 de Incompatibilidades do persoal ao servizo das Administracións Públicas.” En Gondomar, asinado dixitalmente o Sr. alcalde, Juan Francisco Ferreira González, na data que se consigna na marxe.
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DOS EXPTES. DE MODIFICACIÓN DE CRÉDITOS- CRÉDITO EXTRAORDINARIO/SUPLEMENTO Nº 46-P/2019, Nº 47-P/2019, Nº 48-P/2019, Nº 49-P/2019, Nº 50-P/2019, Nº 51-P/2019 E 52-P/2019
ADMINISTRACIÓN LOCAL — Municipal — Lalín (Presupostos e cadros de persoal, 05/11/2019)

O Pleno da Corporación do Concello de Lalín, en sesión ordinaria celebrada o día 25 de outubro de 2019, aprobou provisionalmente os seguintes expedientes de modificación de créditos dentro do vixente orzamento municipal, do exercicio 2017 prorrogado para o 2019: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 28 de outubro de 2019 A Concelleira de Facenda Raquel Lorenzo Fernández Documento asinado dixitalmente
ACORDO SOBRE ASIGNACIÓNS PERIÓDICAS AOS GRUPOS POLÍTICOS DA CORPORACIÓN
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 04/07/2019)

O Pleno da Corporación de Vilanova de Arousa en sesión extraordinaria celebrada o día 24 de xuño de 2019 adoptou o seguinte acordo: Asignar aos grupos políticos da Corporación, unha vez que se constitúan formalmente, as seguintes contías fixas e periódicas con abono mensual para atender aos seus gastos de funcionamento: O compoñente variable calcúlase en función do número de concelleiros que forman cada grupo político a razón de 40,00 euros por concelleiro/a. Vilanova de Arousa, a 26 de xuño de 2019. O alcalde Gonzalo Durán Hermida
APROBACIÓN INICIAL DO EXPEDIENTE DE MODIFICACIÓN DA RELACIÓN DE POSTOS DE TRABALLO DE PERSOAL DIRECTIVO DO CENTRO PRÍNCIPE FELIPE E MOBILIDADE
ADMINISTRACIÓN LOCAL — Provincial — Deputación Provincial (Presupostos e cadros de persoal, 16/09/2019)

Esta modificación afecta a relación de postos de traballo de persoal directivo con rango de alto cargo, con destino no Centro Príncipe Felipe, co fin de establecer na columna de provisión que está “reservado a persoal funcionario e laboral fixo das Administracións Públicas”, así como a nomenclatura do posto directivo vinculado ó Servizo de Mobilidade co fin de adecuala á area de actividade a que pertence, pasando a denominarse “directora ou director de Infraestruturas e Vías Provinciais”, sen que estes dous cambios afecten ás características e condicións destes postos de traballo. De conformidade co establecido no artigo 202 da Lei 2/2015, de 29 de abril, do emprego público de Galicia, dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra para os efectos de reclamacións, por un período de vinte días hábiles, contados desde o día seguinte ao da publicación deste anuncio no Boletín Oficial da Provincia de Pontevedra (BOPPO), para que os interesados lexitimados poidan examinar o expediente e presentar as reclamacións que estimen oportunas. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “ www.depo. gal ” os correspondentes informes do expediente de modificación da relación de postos de traballo de persoal directivo do Centro Príncipe Felipe e Mobilidade. O que se fai público para xeral coñecemento e efectos. Pontevedra, 13 de setembro de 2019. O deputado delegado área de Réxime Interior, O secretario Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019) Carlos López Font Carlos Cuadrado Romay
DH. A36.50192. CONCESIÓN DUN CAUDAL DE AUGA A Mª TERESA ÁLVAREZ IGLESIAS E A JOSÉ MANUEL TORRES LEA, NO CONCELLO DA ESTRADA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 16/08/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 12 de xullo de 2019 e como resultado do expediente incoado ó efecto, outorgouse a Mª Teresa Álvarez Iglesias e a José Manuel Torres Lea unha concesión de 1168 m3 anuais de auga que procede dun pozo situado no lugar de Ponte Liñares, na parroquia de Callobre (San Martiño), no concello da Estrada (Pontevedra), con destino a uso hostaleiro. O xefe do Servizo de Tramitación Técnico-Administrativa do Dominio Público Hidráulico, Jonathan Carlos Julieth Igual Lagares.
APROBACIÓN PADRÓN AUGA 2019 3º BIMESTRE
ADMINISTRACIÓN LOCAL — Municipal — Poio (Recadación, 16/10/2019)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 3º bimestre 2019 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día vinte e tres de xullo de dous mil dezanove, adoptou, entre outros, o seguinte acordo: 1.—Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 3º bimestre 2019. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese.2.—Asimesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia.3.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 23 de setembro de 2019 v. e pr. O ALCALDE D. Luciano Sobral
DH. W36.64672. SOLICITUDE DA AXENCIA GALEGA DE INFRAESTRUTURAS DE AUTORIZACIÓN PARA CONSTRUCIÓN DE ITINERARIOS PEONIS, SENDA PO-225, ALBA-SAN CAETANO, NA PARROQUIA DE ALBA (SANTA MARÍA), NO CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 20/12/2019)

As obras solicitadas consisten na construcción de itinerario peonil na estrada PO-225, en zona de policía do rego Arnous ou Cortés e do rego de Granda. Os traballos incluirán a instalación dunha pasarela sobre o río Cortes no punto X:528.911 Y:4.701.847. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. O xefe do servizo territorial (P. S. Resoluc. dirección de Augas de Galicia do 20/02/2017)
APROBACIÓN INICIAL DE MODIFICACIÓN DE CRÉDITOS NÚM. CE 1/2019
ADMINISTRACIÓN LOCAL — Municipal — Cañiza, A (Presupostos e cadros de persoal, 15/04/2019)

O Pleno deste Concello, na sesión extraordinaria que tivo lugar o día 3 de abril de 2019, aprobou inicialmente a Modificación de Créditos núm.1-2019 de CE 1/2019 sobre o Orzamento do Concello de A Cañiza do 2018 prorrogado para o 2019, de aprobación dun crédito extraordinario, por un importe total de 92.400 €. En cumprimento da lexislación vixente, o expediente exponse ao público polo prazo de quince días hábiles na Secretaría Municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considérase a modificación definitivamente aprobada. Documento asinado electrónicamente por MIGUEL A. DOMINGUEZ ALFONSO, Alcalde do Concello de A Cañiza.
RESOLUCIÓN CAMBIO DATA EXAME SELECCIÓN 2 POLICÍAS LOCAIS FUNCIONARIOS DE CARREIRA
ADMINISTRACIÓN LOCAL — Municipal — Mos (Persoal, oposicións, 31/10/2019)

Vistas as alegacións presentadas por varios aspirantes, ao proceso selectivo de dúas prazas de policía local funcionario de carreira, motivadas pola coincidencia da data do primeiro exame coas do Concello de Pontevedra, co obxeto de garantir aos candidatos a posibilidade de acudir a ambas probas, e polo que se convoca nova data de realización da proba de avaliación dos coñecementos (TIPO TEST). De conformidade coas atribucións que me confire a lexislación vixente, especialmente o artigo 21.1 da Lei 7/1985, das Bases do réxime local, e concordantes da Lei 5/1997, de 22 de xullo, da Administración Local de Galicia, PRIMEIRO.—Fixar como nova data das probas de avaliación dos coñecementos (TIPO TEST) o día 05 de novembro de 2019, martes, ás 10:00 horas no Edificio Multiusos, con enderezo nas Pozas s/n, Petelos – Mos (Pontevedra). Os sucesivos anuncios publicaranse na Sede Electrónica, sen prexuízo da súa publicación, de forma complementaria, no taboleiro de anuncios da páxina web do Concello www.mos.es SEGUNDO.—Publicar a presente resolución no Boletín Oficial da Provincia de Pontevedra, na Sede Electrónica, e na páxina web www.mos (Documento asinado electronicamente á marxe).
COBRANZA DA TAXA DO LIXO CORRESPONDENTE AO 1º SEMESTRE DE 2019
ADMINISTRACIÓN LOCAL — Municipal — Ribadumia (Recadación, 25/10/2019)

Por decreto da Alcaldía-Presiden cia de data 1 de outubro de 2019 aprobouse o padrón da taxa de recollida de lixo correspondente ao primeiro semestre do ano 2019 do Concello de Ribadumia. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó abeiro do previsto no articulo 102.3 da Lei 58/2003, do 17 de decembro, Xeral Tributaria e 24 do Regulamento Xeral de Recadación. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó contencioso-administrativo, no prazo dun mes a contar dende a exposición pública do padrón. De conformidade co disposto no artigo 12 do Real Decreto Lexislativo 2/2004 de 5 de marzo, en relación co establecido nos artigos 23 o 25 do Real Decreto 939/2005 de 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuíntes afectados, que o prazo de ingreso, en período voluntario, da taxa polos conceptos taxa de recollida de lixo correspondente ao primeiro semestre do ano 2019 será o comprendido entre o 15 de outubro e o 20 de decembro de 2019, ambos inclusive, (ou o inmediato hábil posterior se aqueles foran festivos), no horario de caixa de cada entidade bancaria colaboradora. Para os recibos domiciliados a data de cargo en conta será o día 17 de novembro de 2019. O imposto deberá satisfacerse a través das seguintes entidades bancarias: ABANCA e BANCO SABADELL. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. O alcalde-presidente, David José Castro Mougán
CONTA XERAL 2018
ADMINISTRACIÓN LOCAL — Municipal — Portas (Presupostos e cadros de persoal, 14/03/2019)

En cumprimento de canto dispón o artigo 212.3 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, na súa sesión do 1 de marzo de 2019; exponse ao público a Conta Xeral correspondente ao exercicio 2018, por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Portas, 7 de marzo de 2019 O Alcalde Víctor Estévez Casal DOCUMENTO ASINADO ELECTRONICAMENTE
ACORDOS DO PLENO CELEBRADO O 28/XUÑO/2019
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 09/07/2019)

Ponse en xeral coñecemento que o Pleno deste Concello, na sesión organizativa celebrada o 28 de xuño de 2019, adoptou os seguintes acordos: 1.- Aprobar a periodicidade das sesións plenarias ordinarias cada dous meses, no primeiro xoves de cada mes que corresponda, ás 20,00 horas. En caso de que o citado día sexa festivo, a sesión ordinaria celebrarase o xoves da semana inmediatamente seguinte.2.- Aprobar a fixación dunha periodicidade das sesións ordinarias da Xunta de Goberno Local cada quince días, o segundo e cuarto xoves de cada mes, ás 13,00 horas e en caso de que o día sinalado fose festivo, a sesión ordinaria celebrarase o xoves hábil da semana seguinte. Así mesmo, a delegación na Xunta de Goberno Local das seguintes competencias do Pleno que de acordo co artigo 22.4 da Lei 7/1985, de 02 de abril reguladora das Bases de Réxime Local, son susceptibles de delegación, figurando no acordo que se adopte a delegación feita polo Pleno na materia en cuestión: 3.- A creación da Xunta de Voceiros integrada polos Voceiros dos distintos grupos políticos con representación municipal para o debate dos asuntos que serán tratados en cada Pleno do Concello que se celebre.4.- A creación das seguintes Comisións Informativas Permanentes, integradas por seis Concelleiros, ca seguinte proporcionalidade: Tres Concelleiros do PsdeG PSOE, dous Concelleiros do PP e un Concelleiro do BNG, e sendo o Sr. Alcalde Presidente nato das mesmas, de acordo co disposto no artigo 125 a) do RD 2568/1986, de 28 de novembro, que aproba o Regulamento de Organización, Funcionamento e Réxime Xurídico das Corporacións Locais: 6.- A aprobación das seguintes indemnizacións por asistencias ós órganos colexiados: 7.- A aprobación da seguinte consignación anual a favor dos Grupos Políticos: 8.- A aprobación dun réxime de dedicación exclusiva en favor do Sr. Alcalde-Presidente, cunhas retribucións anuais de 42.452,20 euros, distribuídas en catorce pagas de 3.032,30 euros cada unha (inclúe as dúas pagas extra de xuño e decembro), dando de alta no réxime xeral da Seguridade Social.9.- A aprobación de dous réximes de dedicación parcial de cinco horas diarias de luns a venres a favor de Julio Tomas Taño Tanaka e D. Vicente Patricio Ruben Alonso Naharro Atahona, cunhas retribucións anuais de 12.320,00 euros para cada un, distribuídas en catorce pagas de 880,00 euros cada unha (inclúe as dúas pagas extra de xuño e decembro), dándoos de alta no réxime xeral da Seguridade Social. Na Illa de Arousa. O alcalde Carlos Iglesias Cores
CORRECCIÓN DE ERROS. RECTIFICACIÓN DA PUBLICACIÓN DOS PREZOS PÚBLICOS DOS CENTROS MUNICIPAIS XUÑO 2019
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 16/08/2019)

Por Decreto de Alcaldía, núm.2019-2636, de 7 de agosto de 2019; rectificouse o erro advertido no Decreto de Alcaldía, núm.2019-2482, de 22 de xullo de 2019, polo que se aprobaron as liquidacións de cotas aos usuarios correspondentes ao mes de XUÑO de 2019 para os seguintes servizos municipais: Onde dicía: “Conservatorio municipal Reveriano Soutullo, Escola de Música Vila do Corpus municipal, Escola infantil municipal, Residencia de maiores municipal, Servizo de Axuda no fogar dependencia e Servizo de axuda no fogar municipal e Ludoteca Municipal por un importe de 37.335,08 euros”. Debe dicir: “Escola infantil municipal, Residencia de maiores municipal, Servizo de Axuda no fogar dependencia e Servizo de axuda no fogar municipal e Ludoteca Municipal por un importe de 31.053,93 euros”. Documento asinado dixitalmente
EXP. IN407A_2019/166). INSTALACIÓN ELÉCTRICA NO CONCELLO DE SALVATERRA DO MIÑO, A NOME DE ELECTRA ALTO MIÑO DISTRIBUIDORA DE ENERGÍA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 12/11/2019)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente en dereito. Pontevedra, a 28 de outubro de 2019. O xefe territorial Ignacio Rial Santomé
APROBACIÓN DEFINITIVA DE PADRÓNS MUNICIPAIS DO ANO 2019
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 02/05/2019)

Por non presentarse reclamacións nin suxerencias fronte a Resolución da Alcaldía de data 5 de Marzo de 2019, relativa a aprobación provisional dos padróns correspondentes as “Taxas polo servizo de matadoiros, lonxas e mercados”, “Taxa por licencias de autotaxis e demáis vehículos de aluguer”, “Taxa por entrada de vehículos a través das beiravías e reservas de vía pública para aparcamento exclusivo, parada de vehículos, carga e descarga de macaderías de calquera clase”, “Taxa por ocupación de terreos de uso público por tendidos, tuberías e galerías para as condiccións de enerxía eléctrica, auga, gas …, que se establecen sobre vías públicas ou outros terreos de dominio público municipal ou voen sobre os mesmos” correspondente ao ano 2019, queda elevado a definitivo e publícase o seu texto íntegro, segundo se transcribe: Número de alugueres: 9. Importe total do pradón: 3.626,73.- €. Número de Licencias: 15. Importe do Padrón: 276,45.- €. Número de Licencias: 206. Importe do Padrón: 5.897,71.- €. Número de Alugueres: 49. Número de Postes Publicitarios: 1 Importe do Padrón: 1.109,27.- €. Firmado e datado dixitalmente ao marxen polo Alcalde.
EXPOSICIÓN PÚBLICA DO PADRÓN DO SERVIZO DE AXUDA A DOMICILIO, MES DE XULLO
ADMINISTRACIÓN LOCAL — Municipal — Lalín (Recadación, 29/08/2019)

Por Resolución da Concellería de Facenda de data 22 de agosto 2019 aprobouse a liquidación correspondente ao Prezo público polo servizo de axuda no fogar de maio de 2019 por importe de 9.766,01 € e un total de 121 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderan facer o pago en calquera oficina das entidades bancarias de Abanca, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, A Concelleira delegada de Facenda Raquel Lorenzo Fernández DOCUMENTO ASINADO ELECTRONICAMENTE AO MARXE
DELEGACIÓN DE ALCALDÍA POR AUSENCIA NO PRIMEIRO TENENTE DE ALCALDE
ADMINISTRACIÓN LOCAL — Municipal — Tui (Outros documentos, notificacións e informacións públicas, 16/09/2019)

Con data 5 de setembro de 2019 o Sr. Alcalde ditou resolución do seguinte tenor literal: Vista as atribucións que son conferidas á Alcaldía pola normativa vixente (art.21 da Lei 7/85, art.24 RD 781/86, art.41 R. D. 2568/86, art.61 da Lei 5/97 de Administración Local de Galicia ). Vista a resolución de Alcaldía de 24 de xuño de 2019 polo que se nomea Primeiro Tenente de Alcalde ao concelleiro Rafael Estévez Martínez. Visto o disposto no artigo 47 do R. D. 2568/86 polo que se aproba o Regulamento, Organización, Funcionamento e Réxime Xurídico das Entidades Locais, e art.44.1 e 2, de acordo cos cales as delegacións se realizarán por Decreto da Alcaldía, con indicación das facultades que se delegan e condicións do seu exercicio. Pola presente: 1º Delegar no Lal Stefania Alexandra Leganes Bruck, Rafael Estévez Martínez, a totalidade das funcións da Alcaldía, durante os días do 9 ao 13 de setembro de 2019 (ambos inclusive), por estar ausente do termo municipal.2º A presente resolución produce efectos no día da data, ordenándose a súa publicación no taboleiro de anuncios e no Boletín Oficial da Provincia.3º Notifíquese a presente ao interesado a efectos da súa aceptación e comuníquese ao Pleno na vindeira sesión ordinaria que se celebre. O que se comunica para coñecemento e efectos. Tui, documento asinado dixitalmente á marxe. O alcalde, Enrique Cabaleiro González
NOMEAMENTO MEMBROS DA XUNTA DE GOBERNO LOCAL E DELEGACIÓN DE COMPETENCIAS NA MESMA
ADMINISTRACIÓN LOCAL — Municipal — Redondela (Outros documentos, notificacións e informacións públicas, 19/07/2019)

Resolución da Alcaldía núm.: 1941/2019 de data 09/07/2019: Vistos os artigos 21 b) e 23 da Lei 7/85 de 2 de abril Reguladora das Bases do Réxime Local (LBRL), 65 da Lei 5/97 de xullo da Administración Local de Galicia (LALGA) e 35, 43, 44, 46 e 5 do Real Decreto 2568/1986 de 28 de novembro polo que se aprobou o Regulamento de Organización, Funcionamento e Réxime Xurídico das Corporacións Locais (ROF). Primeiro: Constituír a Xunta de Goberno Local, órgano colexiado de carácter resolutorio, que, baixo a presidencia da Alcaldesa, estará integrada polos seguintes concelleiros/as: Segundo: Delegar na Xunta de Goberno o exercicio das seguintes atribucións: Terceiro: Dispor que a Xunta de Goberno Local celebre as súas sesións ordinarias os primeiros e terceiros mércores do mes ás 9,30 horas. Cuarto: A presente resolución entrará en vigor no mesmo momento da súa sinatura sen prexuízo da súa publicación no Boletín Oficial da Provincia, conforme co establecido no artigo 44.2 do RD 2568/198 e na sede electrónica municipal conforme ao disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Quinto: Notificar a presente resolución aos interesados, dar conta da mesma ao pleno do Concello e proceder a sua publicación no Boletín Oficial da Provincia e no Taboleiro de anuncios do Concello sen prexuizo da sua plena validez e eficacia xurídicas a partir do día seguinte ao desta data. A Alcaldesa, Digna Rosa Rivas Gómez. Redondela, 10 de xullo de 2019
EXPOSICIÓN PÚBLICA E COBRO TAXA LIXO 2019
ADMINISTRACIÓN LOCAL — Municipal — Nigrán (Recadación, 30/08/2019)

Aprobado por Decreto de Alcaldía o padrón de contribuíntes da TAXA POLA RECOLLIDA DE LIXO correspondente ao exercicio 2019, porase ao dispor do público no Concello de Nigrán por espazo de UN MES, a partir da publicación do correspondente anuncio do Boletín Oficial da Provincia. Durante dito prazo os interesados poderán examinalo e presentar, si procede, recurso de reposición perante o Alcalde-Presidente deste Concello. O prazo para presentar o recurso de reposición, no seu caso, será de UN MES, a contar dende o día seguinte ao de remate do período de exposición. O período voluntario de cobranza desta Taxa será dende o día 02 de setembro ó 04 de novembro de 2019, ámbalas dúas datas incluídas. O vencemento deste prazo sen ter sido satisfeita a débeda, determinará o comezo do procedemento executivo, a repercusión do recargo correspondente e demais conceptos esixibles. Nigrán, 19 de agosto de 2019. O ALCALDE EN FUNCIÓNS Ruben Rial Sanchez
PREZOS PÚBLICOS PARA AS ACTIVIDADES ENGLOBADAS NO PROGRAMA DE CONCILIACIÓN 2019
ADMINISTRACIÓN LOCAL — Municipal — Baiona (Outros documentos, notificacións e informacións públicas, 06/03/2019)

A Xunta de Goberno Local, en sesión celebrada o día 25 de febreiro de 2019, acordou a fixación do importe dos prezos públicos para as actividades englobadas no Programa de Conciliación 2019. En cumprimento do disposto nos artigos 45 e 83 da Lei 39/2015, de procedemento administrativo común, sométese o expediente a información pública polo prazo de 20 días hábiles, a contar dende o día seguinte á inserción do anuncio no Boletín Oficial da Provincia, para que os interesados podan examinar o expediente, no departamento de tesourería do Concello, e presentar as reclamacións que estimen oportunas. De non presentarse reclamacións entenderase definitivamente aprobado o acordo de fixación das contías. O Alcalde, Angel Manuel Rodal Almuiña Documento asinado electrónicamente ao marxe
ACORDO RELATIVO A DEDICACIÓN EXCLUSIVA DO CARGO DE ALCALDE-PRESIDENTE
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 12/07/2019)

“Vista a proposta da Alcaldía-Presidencia de data 18/06/2019, en relación co asunto que se trata de seguido. Constituída a Corporación Local en sesión celebrada o 15 de xuño de 2019, como consecuencia das eleccións locais do día 26 de maio de 2019, convocadas por Real Decreto 209/2019, de 1 de abril, polo que se convocan eleccións locais e ás Asembleas de Ceuta e Melilla para o 26 de maio de 2019, de conformidade co disposto no artigo 38 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF). Considerando que o artigo 75 da Lei 7/1985 reguladora das Bases do Réxime Local e o artigo 13 do RD 2568/1986 polo que se aproba o Regulamento de Organización, Funcionamento e Réxime Xurídico das Entidades Locais, dispoñen que os membros das Corporacións Locais percibirán retribucións polo exercicio dos seus cargos e por desenvolver responsabilidades que así o requiran cando os desempeñen con dedicación parcial ou exclusiva, en cuxo caso serán dados de alta no Réxime de Seguridade Social, asumindo a Corporación o pagamento das cotas empresariais que correspondan. Considerando que o artigo 13 do Real Decreto 2568/1986 establece que será o Pleno da Corporación, a proposta do Presidente, o que determinará a relación de cargos da Corporación que poderán desempeñarse en réxime de dedicación exclusiva, así como as contías que correspondan a cada un deles en atención ao seu grao de responsabilidade. Visto o informe da Sra. Interventora municipal de 18/06/2019, emitido con carácter favorable. Primeiro.- Recoñecer e aprobar a dedicación exclusiva para o cargo de Alcalde-Presidente. Segundo.- Establecer as retribucións a percibir en 58.372,36 euros brutos anuais. Terceiro.- Dar de alta no Réxime Xeral da Seguridade Social ao Alcalde–Presidente, asumindo o Concello o pagamento das cotas empresariais á Seguridade Social que lle correspondan. Cuarto.- Dotar a este Acordo de efectos retroactivos, dende o 15 de xuño de 2019, data da toma de posesión do Alcalde, de conformidade coa doutrina sinalada polo Tribunal Supremo nas súas sentenzas de 12 de novembro de 1986, 3 de xullo de 2000 e 6 de febreir o de 2001.” A alcalde, (documento asinado electronicamente á marxe)
INDEMNIZACIÓNS ASISTENCIAS E ASIGNACIÓN GRUPOS POLÍTICOS
ADMINISTRACIÓN LOCAL — Municipal — Portas (Outros documentos, notificacións e informacións públicas, 29/07/2019)

O Pleno do Concello na súa sesión extraordinaria do día 09-07-2019, adoptou os seguintes acordos: PRIMEIRO. Determinar que os cargos de concelleiros/as percibirán asistencias pola concorrencia efectiva ás sesións dos órganos colexiados, complementarios e doutros organismos e para que iso fágase efectivo, nin perciben dedicación exclusiva nin parcial. SEGUNDO. Réxime de asistencias: TERCEIRO. Que se publique en o Boletín Oficial da Provincia de forma íntegra o presente acordo, aos efectos do seu xeral coñecemento, dada a súa transcendencia. PRIMEIRO. Aprobar a asignación de axudas aos grupos políticos municipais, por un importe total de 2.300,00 euros con cargo á aplicación 912.480 do orzamento de gastos da Corporación de 2019, nas seguintes contías: 1.—Grupo do Partido Popular a subvención para o seu financiamento cuxa contía ascende a 1.000,00 euros, polos seguintes conceptos A) Contía fixa: 150,00 euros B) Contía variable: 5 membros x 170,00 euros= 850,00 euros.2.—Grupo do Bloque Nacionalista Galego a subvención para o seu financiamento cuxa contía ascende a 490,00 euros, polos seguintes conceptos C) Contía fixa: 150,00 euros D) Contía variable: 2 membros x 170,00 euros= 340,00 euros.3.—Grupo de veciñ@s Unid@s de Portas a subvención para o seu financiamento cuxa contía ascende a 490,00 euros, polos seguintes conceptos E) Contía fixa: 150,00 euros F) Contía variable: 2 membros x 170,00 euros= 340,00 euros.4.—Grupo de Mixto-Partido Socialista a subvención para o seu financiamento cuxa contía ascende a 320,00 euros, polos seguintes conceptos G) Contía fixa: 150,00 euros H) Contía variable: 1 membro x 170,00 euros= 170,00 euros. SEGUNDO. Dar conta da presente Resolución a Intervención e a Tesouraría, aos efectos de practicar a fiscalización formal e as anotacións contables correspondentes ás presentes asignacións. TERCEIRO. Notificar aos interesados o outorgamento da concesión da subvención. O Alcalde Ricardo Martínez Chantada
DECRETO DELEGACIÓN DE MATRIMONIO CIVIL O DÍA 24 DE AGOSTO DE 2019
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 09/08/2019)

Visto o expediente tramitado no Rexistro Civil de Pontevedra rexistrado baixo o número 175/2019, remitido polo Xulgado de Paz de Vilaboa para a celebración de matrimonio civil, que terá lugar o día 24 de agosto de 2019, de acordo coa Instrución de 26 de xaneiro de 1995 sobre autorización de matrimonio civil polos alcaldes, e por vontade dos contraentes. De acordo cos artigos 44.1 e 2 do ROF 2568/1986, de 28 de novembro, DISPOÑO: 1. Delegar na concelleira Ornela Fernández Salgado a celebración do matrimonio civil, que terá lugar o 24 de agosto de 2019 ás 19:00 horas, no termo municipal do Concello de Vilaboa.2. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. O alcalde, Francisco Costa Fernández (sinatura electrónica na marxe)
DH. W36.66957. SOLICITUDE DE MIGUEL PÉREZ CARRO DE AUTORIZACIÓN DE OBRAS EN FONTE NORTE, PEITIEIROS, CONCELLO DE GONDOMAR (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 25/10/2019)

As obras solicitadas consisten na construción de vivenda unifamiliar de planta baixa e 205,03 m 2 de superficie total construída, cuberta plana e máis peche de fábrica do perímetro da parcela de 115 m de lonxitude e 1,5 m de altura, en parcela de referencia catastral 2207482NG2620N0001OH, en zona de policía e a unha distancia de 85,84 m do leito dun regato innominado, no lugar Fontes, parroquia de Peitieiros, concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 30 de maio de 2019. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
ASEMBLEA ORDINARIA O DÍA 24/02/2019
SECCIÓN NON OFICIAL —  — Comunidad de Usuarios de Traída de San Jorge (Outros documentos, notificacións e informacións públicas, 04/02/2019)

Don Juan Manuel Dauzón Lorenzo, Presidente da Comunidade de Usuarios San Jorge, convócao á Asemblea Xeral Ordinaria que terá lugar no salón de actos do Centro Cultural San Jorge o vindeiro Domingo día 24 de febreiro de 2019, ás 10:30 horas en primeira convocatoria, e de non haber quórum suficiente, en segunda convocatoria, ás 11:00 horas do mesmo día, co seguinte 1º. Lectura e aprobación da acta anterior.2º. Presentación e aprobación, se procede, do estado de contas.3º. Explicacións de obras realizadas e pendentes de realizar.4º. Altas, baixas e cambios de titular de abonados/as.5º. Presentación da lista de Usuarios/as que teñen cotas pendentes de pago.6º. Elección da nova Dirección Administrativa (Xunta Directiva e Xurado). 7º Explicación de medidas varias respecto a cambios de servizos.8º Toma de decisión respecto as medidas a tomar para esixir o Concello a reparación do camiño publico de acceso os depósitos.9º. Rogos e preguntas. Salceda de Caselas, a 21 de xaneiro de 2019.—D. Edgar Ernesto Lee Perez Moneo Tife.